Lav et referat af nedenstående tekst:

Tekst:
Forældre til et møde på Øster Jølby Friskole fik sig noget af en forskrækkelse, da de var ude for at få noget frisk luft og en smøg. Mens de stod derude klokken 19:50 torsdag aften, så de en silhuet af en skikkelse ved nogle træer, hvorfra der kom følgende ord: - Jeg har en bombe og en pistol, og jeg vil bruge det, hvis ikke I skynder jer ind, lød det på engelsk. Forældrene turde ikke andet end at parere ordre og spæne ind på skolen. Herfra ringede de til politiet, som så med stor alvor på sagen. - Vi sætter det helt store i gang. - Vi tager ingen chancer med sådan noget, fortæller Jørgen Jensen fra politiet i Thisted. Da politiet nåede frem, kunne de konstatere, at det var tre lokale drenge på 14, 13 og 11 år, der stod bag. Det var den 14-årige, der skulle have fremsat truslerne, fortæller Jørgen Jensen. - Det er jo drengestreger men alvorligt nok som sådan, konstaterer han. Der vil nu blive lavet en rapport til kommunen og de sociale myndigheder om episoden.

Referat:
Forældre til møde på skole blev truet med både pistol og bombe. Politiet tog ingen chancer.